google/wiki40b huggingface dataset:
Brisingamen

Brisingamen (norrønt Brísingamen), brisingasmykket eller halsringen til dvergene, var i henhold til norrøn mytologi det underbare smykket som Frøya bar.

Opprinnelsen

Fire dverger hadde smidd smykket, og Frøya fikk det etter at hun hadde tilbrakte ei natt med hver av dem. Annen betaling ville ikke dvergene ha. De fire smedene blir kalt for brisingene, og de bar navnene Alfrigg, Berling, Dvalin og Grerr. Skrivemåtene Alvrigg og Grer blir også brukt.
I norrøn mytologi er dverger ikke spesielt små, men de var vesen som bodde under jorda eller i berget, og som ikke tålte sollys. Dvergene er gode smeder og er opphavet til mange av de mest verdifulle eiendelene til æsene. Dvalin er også kjent for å ha laget runer for æsene.

Kildene

Opprinnelsen til Brisingamen er fortalt i Sorletåtten, en tekst i Flatøyboka. Smykket er ellers omtalt i Haustlong i Skaldskaparmål, samt i Gylvaginning og Trymskvadet.

I Beowulf

Smykket blir også nevnt som Brosingamen i det angelsaksiske dikteposet Beowulf hvor det blir sagt at Hama (sannsynligvis guden Heimdall under et annet navn) tok det tilbake til «den skinnende festningen», trolig Valhall. I diktet blir Brosingamen sammenlignet med et kostbart smykke som dronningen av Danmark gir til helten Beowulf som takk for han drepte udyret Grendel. Beowulf gir det videre til sin dronning, Hygd, etter at han kommer tilbake til Götaland.

Halsringens betydning

Fra bronsealderen har arkeologene funnet bronsefigurer, kvinner med halsringer. Det synes som om halsringer har hatt stor betydning som gravgave og offer. Noen halsringer har vært så store at de neppe har vært båret av et menneske, men har sannsynligvis prydet en gudefigur. «Gudinnen med halsringen», som arkeologene kaller slike funn, betegner en særskilt type gudinnetype fra denne perioden. Man mener også å ha sporet halssmykket på helleristninger.
Stundom blir slike halssmykker koblet til Frøya. Som kjenning for Frøya benyttes både «eieren av Brisingamen», «den smykkeglade» og «hun som feller tårer av gull». Navnet Menglad – som betyr «den som er glad i smykker» – er også blitt tolket som å være identisk med Frøya.
I den gamle norrøne mytologien hadde dverger og alver en viktig funksjon, og det var særlig tette bånd mellom vanegudene, slik Frøya selv var, og disse. Dvergenes funksjon var å mestre trolldom og metall. De var dyktige smeder og kunne skape det underbare, inkludert det vakre, som i smykker. De lever i stein og berg. De er også bare halvt menneskelig og eksisterer kun som hankjønn. Den norske religionshistorikeren Gro Steinsland slår derfor fast at de ikke kan formere seg selv, noe som setter deres begjær for Frøya i et noe underlig lys.
Som den fruktbarhetsgudinnen som Frøya var omgir hun seg med det som skinner og glitrer, slik gull gjør, og hennes døtre heter likeledes Hnoss (Juvelen) og Gersimi (Edelstein). Hun unnslår seg ikke å bruke sitt kjønn for å skaffe seg det kostelige Briningamen. Seksuelle foreninger opptrer ofte i norrøn mytologi som en kraft for endringer. Således kobles Frøya også til fødsler hvor hun gir sin beskyttelse.
Det e håp i hænganes snøre

Det e håp i hænganes snøre er et musikkalbum med Jack Berntsen, utgitt i 1978. Dette er hans debutalbum som soloartist.
Tomasevangeliet

Tomasevangeliet, eller Thomasevangeliet, er en samling Jesussitater som hevdes å være skrevet ned av apostelen Tomas. Tomasevangeliet er ett av de apokryfe evangeliene som ikke inngår i Bibelens kanon.

Datering

Enkelte forskere, som Elaine Pagels og Helmut Koester, mener at Tomasevangeliet kan være eldre enn Markusevangeliet, det antatt eldste evangeliet i Bibelen. Andre mener det er laget på 100-tallet.
Forskere har foreslått dateringer mellom år 60 og så sent som år 140, avhengig av om evangeliet er den originale kilden til utsagnene, eller om forfatterens bygger på andre greske eller koptiske tekster. Forskerne havner som regel i en tidlig datering fra år 60 til 100, eller en sen datering omkring år 140 avhengig av hva som vektlegges.

Beskrivelse

I Tomasevangeliet gjengis flere utsagn fra Jesus, noe som gjør det til et såkalt Jesusord-evangelium. Derimot finnes det ingen beskrivelser av Jesu guddommelighet eller av hans liv og virke. Tomasevangeliet er ikke en del av Bibelens kanon, men skildringen følger hele Jesu liv, på samme måte som de fire evangeliene i Det nye testamentet, særlig i de synoptiske evangeliene (Matteus, Markus og Lukas). 
En fullstendig versjon av Tomasevangeliet ble funnet sammen med en rekke andre tekster i Nag Hammadi-skriftene i 1945. Dette funnet omfattet 13 papyruskodekser med i alt 46 ulike skrifter, alle greske tekster i koptisk oversettelse, det vil på det språket de første kristne i Egypt snakket. Tekstene har gitt økt innsikt i jødedommen og kristendommen i antikk tid.
Tomasevangeliet ble tidligere regnet som et såkalt gnostisk evangelium, sammen med evangeliene til Maria Magdalena og Filip, men nyere forskere mener at det mangler mange av særtrekkene til gnostisismen. Gnostisismen var en innsiktsreligion som flertallet i oldkirken avviste.
Risum ungdomsskole

Risum ungdomsskole ble grunnlagt i 1973, sørøst for Fredriksten Festning i Halden. I dag går det 331 elever der, til sammen er det 45 lærere. Elevene kommer fra Tistedal, Folkvang, Idd og Prestebakke skole.

Historie

Da Risum ble bygget i 1973 ble det bygget uten klasserom, med et bygg ved siden av som skulle være gymsalen. Etter hvert ble det bygget klasserom, hvor det var tre klasser i hvert av dem. I disse klasserommene underviste lærerne opptil 90 elever om gangen. På den tiden startet man på ungdomsskolen i 7. klasse, og gikk der i tre år.
Da skolen åpnet i 1973 var Agnar Vekterli rektor på Risum. Opp gjennom årene har det jobbet over 180 lærere der. Skolen ble stengt og revet i 2005 på grunn av sopp og mugg. Da oppholdt elevene seg på forsvars gymnas på Fredriksten festning og i Os allé. Skolen ble åpnet igjen i 2010 helt splitter ny.
Arnadal Idrettslag

Arnadal Idrettslag (stiftet i 1946) er et norsk idrettslag fra Stokke i Vestfold. Klubben driver med idretter som fotball, håndball, langrenn og orientering.

Fotball

Arnadals A-lag har nesten utelukkende spilt i 7. divisjon siden debuten i seriesystemet i 1959. Klubben spiller sine hjemmekamper på Arnadal Idrettsplass, på folkemunne kjent som Sletta. Klubbens beste sesong var i 2006, da de feiret opprykk til 6. divisjon i Vestfold Fotballkrets, etter å ha kommet på andreplass i 7. divisjon. Foran 2007-sesongen innledet Arnadal et samarbeid med Stokke Idrettslag, men det ble avviklet året etter.
Klubbens toppskårer gjennom alle tider er Fredrik Fevang, som har puttet over 400 seriemål siden debuten i 1995.
Salman Al-Faraj

Landslaget

4. oktober 2012 fikk han sin første landskamp for Saudi-Arabia mot Republikken Kongo.
Han ble tatt ut i Saudi-Arabias tropp til VM i fotball 2018 i Russland.
Harry Harrison

Personalia

Harrison ble født i Stamford, Connecticut, men har bodd i mange land, inklusive Mexico, England, Irland, Danmark og Italia. Han var en sterk talsmann for  Esperanto og er tidligere ærespresident i det irske esperantoforbundet. Språket blir referert til i både Stainless Steel Rat and Deathworld seriene. Han hade også medlemskaper i andre esperanto- organisasjoner som:«Esperanto League for North America» og «Universala Esperanto-Asocio» (World Esperanto Association)(sitter i komite for æresmedlemskap). I Den annen verdenskrig var han i U.S. Army Air Corps som bombesiktemekaniker og våpeninstruktør. Siste kjente bosted var i Sør- England.

Karriere

Startet som illustratør for EC Comics i to hefter: Weird Fantasy og Weird Science. Mange av de tidlige historiene ble derfor utgitt under pseudonymer tilhørende forlagenes «forfatterfabrikker». I tillegg leverte han tegneseriestriper til avisene, og skapte figuren Rick Random. Han var nå mere kjent som forfatter av bøker med satirisk og humoristisk innhold. Stainless Steel Rat-serien og Bill, the Galactic Hero som er satire over Heinleins Starship Troopers.
I 1950- og 60-årene var han hovedtekstforfatter av Lyn Gordon-striper som først gikk til avisene og siden samlet som fast innslag i ukebladet/magasinet Comics Revue. Selv om han la ved skisser til tegnerne for å hjelpe på det vitenskapelige, ble bidragene hans stort sett oversett.Av de mere seriøse bøkene fortjener dystopien Make Room! Make Room! å nevnes. Den handler om en sliten politimann i New York i en verden som er så overbefolket at alt er kvotert, inklusive golvplass. Boken ble kjøpt opp som filmmanus, men filmen er helt annerledes. En periode arbeidet han og Brian Aldiss tett på et større antologiprosjekt, og i 1970-årene gjorde de en innsats for å heve nivået på bokkritikkene. Harrison var stort sett liberal i sin verdensanskuelse, og lar sine helter tenke seg godt om før de tyr til maktmidler. Det er ikke alltid til å unngå.
Fylkesvei 4038

Fylkesvei 4038 går mellom Fiskland og Eikerapen i Åseral kommune. Veien er 4,7 km lang.
Frem til 2019 hadde veien betegnelsen Fylkesvei 360.
Norges ambassade i Singapore

Norges ambassade i Singapore huser den norske ambassadør til landet Singapore der Singapore er hovedstad.
Diplomatiske forbindelser mellom Norge og Singapore ble etablert i 1969. Fra før hadde man et generalkonsulat i byen.
Londalen-Ørvilldalen landskapsvernområde

Londalen-Ørvilldalen landskapsvernområde ligger i Tolga kommune i Hedmark. Landskapsvernområdet er på 49 762 dekar. Landskapsvernområdet er opprettet på grunn av et særpreget og vakkert natur- og kulturlandskap, der seterlandskap med seterbebyggelse og setervoller, vegetasjon og kulturminner, skapt gjennom aktiv jordbruksdrift, utgjør en vesentlig del av landskapets egenart.
I tilknytning til Londalen-Ørvilldalen landskapsvernområde ligger Forollhogna nasjonalpark. Både landskapsvernområdet og nasjonalparken ble vernet i 2001.
Lorentz Wittrup Lied

Familieliv

Lorentz Wittrup Lied ble født 18. mars 1820 i Stangvik, som den yngste av 10 søsken. Faren hans var Major Johan Richard Lied og moren var Maren Margitte Bull. Han giftet seg med Anne Olivia Strøm 29. november 1853.

Karriere

Han startet på Svaneapoteket i Trondheim i 1835, der han jobbet fram til 1844. Han flyttet så til Oslo, der han jobbet på Svaneapoteket fram til 1851, da han fikk bevilgning til å overta Svaneapoteket i Bodø. Han tiltrådte som bestyrer 1. oktober 1851, og 15. mars 1961 fikk han stillingen apoteker. Han fikk også bevilgning til å drive medisinutsalg i Lofoten.
Da Bodø bystyre skulle utligne skatt for andre gang i 1854, ble Lied utnevnt til lignignskommisjonen, sammen med skomaker Dahl, Johan Adolf Johnsen, toller Groth og lensmann Logemann. Da han Flyttet fra Bodø i 19. september 1873, ble apoteket forpaktet av Johannes Aas. Etter Lieds død,0 kjøpte Aas spoteket i september 1876.
Miklagard

Miklagarðr (norsk: Miklagard; islandsk: Mikligarður; tysk: Michelgart) var det norrøne navnet på byen Bysants, senere Konstantinopel (dagens Istanbul i Tyrkia). Andre navn på byen er Kostantiniyye og Stambul. 
«Mikla» er en bøyingsform av det norrøne mikill, som betyr «stor». Miklagard betyr altså «den store byen».
Mange menn fra Norden gikk i tjeneste hos den bysantiske keiseren i Miklagard, blant andre den senere norske kongen Harald Hardråde. Disse ble kalt væringer og utgjorde en garde av elitesoldater. 
Det finnes flere spor etter væringer i dagens Istanbul, blant annet runer i Hagia Sofia.
Kong Sigurd Jorsalfare var også i Miklagard under sin pilegrimsferd og korstog til Jerusalem 1108-1111.
Skipbåtsværsfjorden

Skipbåtsværsfjorden er en fjord i Herøy kommune i Nordland. Fjorden ligger på østsiden av Skipbåtsvær og vest for Bukallholman og Vandve. Fjorden strekker seg 10 kilometer nordover fra Gåsvær til Søråsværfjorden.
Aligoté

Synonymer

Vinen kalles også Aligotay, Alligotay, Alligoté, Blanc de Troyes, Carcairone blanc, Carcarone, Carchierone, Chaudenet, Chaudenet Gras, Giboudot blanc, Griset blanc, Karkarone Blank, Melon de Jura, Muhranuli, Mukhranudi, Pistone, Plant de Trois, Plant de Trois Raisins, Plant gris, Purion blanc, Selon Molon, Selon Odart, Troyen blanc eller Vert blanc.
Thecla

Utseende

Thecla er en gruppe med middelsstore stjertvinger (vingespenn 35-40 millimeter) med en kort stjert på bakvingen. Oversiden er brun uten metallglans, med et oransje tverrbånd på forvingen. Undersiden er lyst rødbrun med to hvite tverrstreker.

Navnet

Det latinske navnet Thecla er navnet på en martyr og jomfru i den gresk-ortodokse kirke.

Levevis

Larvene lever på busker og løvtrær fra flere familier, men mest fra rosefamilien.

Utbredelse

Slekten er utbredt i Palearktis, med én art i Europa og alle tre i Asia.
Pelsvilt

Pelsvilt er småvilt og storvilt som tradisjonelt jaktes for pelsens skyld. I Norge er dette typisk gnagere, mårdyr og rødrev, men også mårhund regnes som pelsvilt her i landet. I andre land jaktes det også på andre revelignende canider, hundelignende canider, kattedyr og bjørner med mer.
Sabena

Sabena var et statlig belgisk flyselskap som ble stiftet i 1923, og eksisterte til det gikk konkurs i 2001. Flyselskapet hadde base på Brussel lufthavn. Navnet Sabena er en forkortelse for Société Anonyme Belge d'Exploitation de la Navigation Aérienne.
Sympergoides

Utseende

En middelsstor, slank, matt, kastanjebrun trebukk.  Antennene er kraftige og litt kortere enn kroppen. Det sjette, åttende, niende og indre del av det tiende leddet er gulhvite. De leddene som ikke er lyse har en brem av mørkbrune hår på innersiden. Pornotum er nesten sylindrisk, litt lengre enn bredt. Dekkvingene er jevnbrede, scutellum og tre mer eller mindre hakeformede flekker på hver dekkvinge er gule. Beina er ganske korte.

Utbredelse

Arten er utbredt i Mato Grosso, Brasil.
Kapsler (legemiddel)

Kapsler er en legemiddelform som inneholder et virkestoff i dosert mengde, og er vanligvis laget av gelatin. Kapslene kan være hele og elastiske (myke kapsler), eller de kan bestå av to sylindriske halvdeler som er skjøvet inn i hverandre (harde kapsler). Den to-delte, teleskopiske kapselen ble patentert av James Murdock i London i 1847. 
Kapsler brukes også til kosttilskudd og naturmidler. Myke kapsler er godt egnet til flytende stoff (f.eks trankapsler), mens de andre brukes til faste eller halvfaste stoffer (pulver).
For vegetarianere og andre kan det være av betydning at kapsler også kan fremstilles av polysakkarider eller derivater fra planter som karragener og modifiserte former av stivelse og cellulose. Disse kalles ofte vegicaps.
Kapsler kan svelges hele, de skal henfalle i magesaften i løpet av 10 minutter. Men de kan også tas fra hverandre for så å blande legemidlet i væske eller syltetøy, f.eks. til små barn som ikke kan svelge kapslene hele.
I det 21. århundret er tabletter den vanligste form for doserte legemidler, men kapsler er fortsatt i bruk. De fremstilles oftest i stor skala men kan også fremstilles i små mengder hvor de kan tilpasses spesielt, f. eks. små doser til barn hvor dosen er avhengig av alder og vekt. Sykehusapotekene fremstiller denne type medisiner.
Mr. Smith kommer til Washington

Handling

Den naive og unge Jefferson Smith (James Stewart) blir utnevnt til ny senator i USAs senat. Når han er på plass i Washington, D.C. begynner Smith å legge merke til at den politiske prosessen ikke er like hederlig som han hadde forestilt seg. Når Smith prøver å låne bort land til en ung speidergruppe, må han ta opp kampen mot den mektigste herskeren i delstaten, den politiske bossen Jim Taylor (Edward Arnold). Smith allierer seg etter hvert med senator Paine (Claude Rains), men det viser seg over tid at han ikke er like hyggelig som det han begir seg ut for å være.
Verden er enkel

Utgivelse

Albumet er utgitt fysisk på CD og vinyl og er tilgjengeliggjort digitalt på musikktjenestene iTunes, Spotify og WiMP.
Damien Duff

Landslaget

Damien spilte flere kamper for Irlands junior-landslag og var med i junior-VM i 1997 der han bidro stort til en sterk tredjeplass. Han var også med i 1999. Han debuterte for Irlands A-landslag den 25. mars 1998 mot Tsjekkia mens han spilte for Blackburn. Kampen endte 2-1 fordel Tsjekkia. I 2002 var han en viktig brikke i Irlands lag i VM. I gruppespillet skåret han et mål mot Saudi-Arabia. Irland gikk videre, men ble slått ut i åttendedelsfinalen av Spania. Senere har han fått 71 offisielle kamper og 7 mål på landslaget. Irland klarte imidlertid ikke å kvalifisere seg til VM 2010 i Sør-Afrika.
Marinemaleri

Marinemaleri var en kunstsjanger som oppsto i seilskipstiden fordi både redere og skipsoffiserer kunne tenkes å ønske seg et portrett av sitt skip. Sjangren ble dyrket fra 1700-tallet og har fortsatt noen få utøvere. Begrepet dekker også billedmessige framstillinger, der sjøen utgjør et hovedelement.
Den som skulle bli marinemaler, måtte ha god kjennskap til rigging og skrog og hvordan skip oppførte seg i sjøen, slik at kunden skulle kunne kjenne igjen sitt fartøy. De flinkeste klarte også å lage overbevisende bølger og illusjon av dypt vann. Yrket gikk ofte i arv i familier, der kunnskap ble overført muntlig.
Maleren Frits Thaulow kaller seg selv marinemaler ved folketellingen i 1875.
De enkleste skipsbildene ble nok laget mens skipet lå ved kai og påført seilføring og fritt hav etterpå.
Det er svært få norske nålevende marinemalere, men de finnes. Bl.a. Ants Lepson, bosatt i Arendal, og Roald Solberg, født 1943 og bosatt i Sandefjord.
CM Punk

Kort historie

Punk debuterte i 1999, og fikk kontrakt med både Ring of Honor og TNA i 2002. Han ble med WWE i 2005, hvor han fikk plass i Ohio Valley Wrestling for å utvikle sine ferdigheter både i og utenfor ringen. Han tok flere titler mens han var under kontrakt med OVW. Han fikk sin offisielle debut for WWE i 2006 under showet ECW. Etter at han gjorde sin debut for WWE har hans populæritet økt, og den nådde en ny høyde da CM Punk, i sin storyline i 2011, gikk til angrep på WWE om måten de drev forretninger på. Mens denne storylinen pågikk så ble CM Punk WWE Champion for første gang.
CM Punk har hatt en av de lengste champion-periodene, hvor han til slutt mistet tittelen til The Rock etter å ha vært champion i hele 434 dager.
Etter Royal Rumble i 2014 ble CM Punk sparket fra WWE. All promotering av Punk ble fjernet av WWE.
I desember 2014 signerte CM Punk for MMA organisasjonen UFC.
I 2018 var ett klipp av Punk med i Promoen for WWE RAW 25, som er den første gangen WWE har vist klipp av CM Punk siden han forlot WWE.
1RM

1RM er sportsterminologi og forkortelse for «en repetisjon maksimum», eller det meste en person klarer å løfte eller flytte en gang i en bestemt øvelse. Dette kalles også for maksimal styrke. 1RM-trening er betegnelse på en treningsmetode, som også kalles for maksimal styrketrening.

Treningsmetode

Denne kjennetegnes ved høy belastning (85 – 100 % av 1RM), 1 til 5 repetisjoner og 4 til 6 serier. Bevegelsestempoet i denne metoden bør være rolig og kontrollert i den eksentriske (bremsende) fasen og så hurtig som mulig i den konsentriske pressfasen.
1RM-trening krever et bra treningsgrunnlag. Det vil si at utøveren har god teknikk (at kroppen er kjent med bevegelsene i løftet), at muskler, sener, ledd og leddbånd er vant til belastningen.
Målet med 1RM-trening er å bli sterkere, og heve nivået på 1RM. Kroppens reaksjon på gjentatte 1RM-treninger er bedre nevromuskulært samarbeid, med økt antall aktive motoriske enheter og høyere nevrotisk impulsfrekvens.
1RM-trening vil ikke stimulere til stor muskelvekst, selv om dette er individuelt.
Nepals flagg

Nepals flagg er verdens eneste ikke-firkantede nasjonalflagg. Det består av en kombinasjon av det som opprinnelig kan ha vært to trekantede flagg med henholdsvis sol- og månesymbolet. De to symbolene forklares noen ganger som at de representerer to grener av den kongelige familie, Rana-familien. Opprinnelig hadde månen og solen menneskelige trekk. Flaggets historie går trolig tilbake til begynnelsen av 1800-tallet. Det ble endret 16. desember 1962 da ansiktstrekkene i månen og solen ble tatt bort. 
Den blå kanten skal symbolisere fred, mens rødfargen er Nepals nasjonalfarge. De to symbolene står nå for et håp om at Nepal vil eksistere like lenge som månen og sola. 
Flagget er nedfelt i Artikkel 5 i Nepals grunnlov fra 1990 og i Artikkel 6 i den midlertidige grunnloven av 2007. I et tillegg til begge disse dokumentene er det gitt nøyaktige instruksjoner for hvordan flagget og figurene skal tegnes.
Ljungsbro

Ljungsbro er et tettsted i Linköping kommune i Östergötlands län i Östergötland i Sverige. I 2010 hadde tettstedet 6 620 innbyggere. Tettstedet ligger cirka 10 kilometer nordvest for Linköping, ved Motala ström og Göta kanal. I Ljungsbro finnes sjokoladefabrikken Cloetta.
Three Mile Island

Three Mile Island er en øy ved  Susquehanna-elva nær Harrisburg, Pennsylvania i USA. Den er kjent for å være åstedet til nedsmeltingen ved Three Mile Island kjernekraftverk i 1979, i det som ble regnet som verdens verste atomulykke inntil Tsjernobylulykken inntraff sju år senere. Rundt 50 000 bodde rundt øya da ulykken inntraff.
Litang

Litang (kinesisk: 理塘县; pinyin: Lǐtáng Xiàn) er et fylke i provinsen Sichuan i Folkerepublikken Kina. Det er understilt det autonome prefektur Garzê for tibetanerne. Litang tilhører den tradisjonelle regionen Kham.
Fylket hadde 46 367 innbyggere i 1999.

Administrative enheter

Storkommunen Gaocheng 高城镇
Kommunene Junba 君坝乡, Heyi 哈依乡, Juewu 觉吾乡, Moba 莫坝乡, Yahuo 亚火乡, Rongba 绒坝乡, Xiake 呷柯乡, Benge 奔戈乡, Cunge 村戈乡, Heni 禾尼乡, Qudeng 曲登乡, Lamaya 喇嘛垭乡, Zhangna 章纳乡, Shangmula 上木拉乡, Xiamula 下木拉乡, Zhongmula 中木拉乡, Zhuosang 濯桑乡, Jiawa 甲洼乡, Cangba 藏坝乡, Gemu 格木乡, Labo 拉波乡, Maiwa 麦洼乡, Dewu 德巫乡

Samferdsel

Kinas riksvei 318, en av Folkerepublikken Kinas lengste hovedveier, løper gjennom området. Den begynner i Shanghai og fører blant annet innom Wuhan og Chengdu på sin vei inn i Tibet og Lhasa og helt frem til en kinesisk grenseovergang mot Nepal i Zhangmu.
Chironinae

Utseende

Middelsstore, sylindriske, svarte, blanke skarabider. Overflatisk ligner de sterkt på valsehjorter i slekten Sinodendron, men er ikke beslektet med disse. Kroppen er avlang og sylindrisk, spredt og grovt punktert. Hannen har et kort horn på hodet og et framspring på pronotum. Antennene er korte, med en spredt, tre-leddet klubbe ytterst. Beina er nokså korte, leggene med fine pigger på yttersiden.

Utbredelse

Gruppen forekommer i Afrika og Sørøst-Asia.
Christian Friedrich Rolle

Liv

I likhet med Johann Sebastian Bach stammet Rolle fra en midttysk musikerfamilie. Ingenting er kjent om Rolles barndom og ungdom.
Rolle ble bykantor i Quedlinburg i 1709 med tittelen Director musices. Sammen med Johann Kuhnau fra Leipzig og Johann Sebastian Bach kontrollerte Rolle i 1716 det nye store orgelet i Marienkirche i Halle.
19. november 1721 ble Rolle utnevnt som Benedictus Christianis etterfølger i stillingen som generalkantor i kirka St. Johannis i Magdeburg. Han underviste i musikk ved Magdeburgs Altstädtische Gymnasium, men på grunn av sin høye anseelse var han fritatt fra alle andre undervisningsplikter.
I 1722 søkte Rolle på stillingen som thomaskantor etter avdøde Johann Kuhnau. Johann Friedrich Fasch og Georg Philipp Telemann søkte også. Tilslutt fikk Johan Sebastian Bach stillingen.

Etterkommere

Christian Friedrich Rolle hadde fire sønner. Han underviste sin tredje sønn, Johann Heinrich Rolle, som selv var en musikkhistorisk betydningsfull komponist.
Sparserien

Sparserien er en landsomfattende serie for jenter og gutter 18 år.
Serien ble første gang arrangert i sesongen 1982/1983, men da het det Landsserien og var for J/G 16.
Serien er åpen for alle klubber tilsluttet Norges Håndballforbund og det spilles kvalifiseringskamper for deltagelse i Sparserien.
Seksten lag deltar i Sparserien og det spilles enkel serie.
Lagene samles fire og fire på forskjellige steder i fire runder, mens siste (5. runde) spilles på ett spillested.
Mange av dagens landslagsspillere har trådt sine unge håndballsko i denne serien.
Tobago Cays

Geografi

Tobago Cays ligger på Grenadabanken og er en del av Grenadinene i Windwardøyene i De små Antiller i Karibia. Tobago Cays består av Petit Bateau, Petit Rameau, Baradal, Jamesby og Petit Tabac. Samlet landareal er 0,25 km². Sail Rock ligger øst for Tobago Cays.
Den 50 km² store Tobago Cays Marine Park omfatter øya Mayreau, det 5 km lange Horseshoe Reef med smøyene Petit Bateau, Petit Rameau, Baradal og Jamesby samt den lille øya Petit Tabac øst for revet.